Bitka kod Cezarovog logora
<s>Bitka kod Cezarovog logora se odigrala na sjeveru Francuske 7. augusta 1793. godine za vrijeme Rata Prve koalicije između francuskih republikanskih snaga pod generalom Charlesom Kilmaineom na jednoj, i savezničkih austrijsko-britanskih snaga pod princom od Coburga na drugoj strani.</s><s>Do nje je došlo za vrijeme savezničke ofenzive u sjevernu Francusku, odnosno niza poraza koje je bila pretrpila francuska Sjeverna armija kojoj je Kilmaine na mjestu zapovjednika nedugo prije zamijenio smijenjenog generala Custinea.</s><s>Kilmaine je, slično i njegov prethodnik, odbijao zahtjeve vlade iz Pariza da se krene u kontraofenzivu, te je umjesto toga oslabljenu i demoraliziranu Sjevernu armiju, u nastojanju da je konsolidira, povukao u tzv. Cezarov logor u oblasti Pas-de-Calaisa.</s><s>Tamo je Kilmaine čekao nove zapvijedi, kada su saveznici krenuli u napad, nastojeći opkoliti i uništiti njegove snage.</s><s>Kada je doznao da su britanske snage pod vojvodom od Yorka prodrle u njegovu pozadinu, Kilmaine je naredio povlačenje; glavnina francuskih snaga se uspjela na vrijeme izvući prije zatvaranja obruča, a pokušaje neprijatelja da ih u tome spriječi je zaustavila uspješna akcija francuske konjice, koja im je sačuvala odstupnicu.</s><s>Iako je Kilmaine uspio sačuvati Sjevernu armiju od uništenja, i iako će kasniji historičari hvaliti njegovu vještinu i hladnokrvnost u toj situaciji, Kilmaine je ubrzo smijenjen, a njegov nasljednik Jean Nicolas Houchard je kasnije uspio preokrenuti ratnu sreću u korist Francuske.</s>

<s>Literatura</s>

<s>1793
Francuske bitke
Rat Prve koalicije</s>

